Време е, момчета.
Формация костенурка след три, две, едно!
Какво стана с формация костенурка?
Костенурка ли? Стори ми се, че каза катерица.
Защо? Какво е формация катерица?
Момчета, по-кротко! Хайде!
Раф, направи онова. - Не искам, много боли.
Давай, давай! Няма да спра, докато не го направиш.
Добре!
Дони! - Давай!
Поръча, нали? - Да, ще бъде там.
Благодаря, Кевин. До другата седмица!
Бързо, хайде!
Знаете какво следва - да вземем кутията от Майки.
Дай ми я. ЛЕО "Водача"
Насам! - Пази я!
РАФ "Бабанката"
Раф, насам!
Връщам ти я.
Аз ще я взема.
ДОНИ "Мозъка"
МАЙКИ "Пицаря"
Успяхме точно навреме!
Кажа ли "давайте", казвате "Никс"!
Давайте! - Никс!
Ще бъде двойка! - Стреляй!
Има ли по-добро място от това?
Искам да съм долу.
Сядай си на задника, ще уплашиш публиката.
Виж ме, изглеждам добре, брато.
Имаме най-яките места. Всеки може да седи долу.
Ние спасихме града. Трябва да сме по екраните, не върху тях.
Дами и господа, преди една година се спусна сянка.
Градът ни се оказа под обсада от злодея Шрьодер.
Заедно със своята армия клана Фут
Шрьодер владееше улиците ни.
Но един ден от сенките пропълзя лъч на надежда.
Виждате ли кой е това?
Той беше обикновен оператор.
Но когато опасността порази града ни,
той се изправи срещу Шрьодер и го вкара зад решетките.
А сега погледнете към игрището,
където Джил Мартин ще срещне човека, който тази седмица
ще получи почетния ключ на града.
Моля, посрещнете Върн Фенуик "Сокола"!
Върн... Разкажи ни как един обикновен нюйоркчанин успя съвсем самичък
да залови и изправи Шрьодер на съд.
Джил, истината е, че няколко приятели ми помогнаха.
Стига бе! Той ще ни издаде.
Ето, сега!
Гръм и мълния!
Да! - Стига де!
Знаете, че не може да разкрием кой залови Шрьодер.
Върн се придържа към уговорката ни.
Заради тази уговорка винаги ще гледаме оттук.
Като стана дума...
Какво си взел?
Внимавай, това е оръжието ми. - Уцели го в главата.
Ще се справиш!
Искам да бъда пример на всички нюйоркчани.
Да, показа му!
Добре ли си? - Да.
Мой ред е! - Добре, давай.
Благодаря, че беше с нас.
Това беше Върн Фенуик "Сокола"!
Вземи това, Соколе!
Какво се случи там? - Здрасти, Ейприл.
Какво става, Ейприл? О, нищо, тренирам.
Слушай, Дони. Аз съм на Централна гара и следя д-р Бакстър Стокман.
Бакстър Стокман! Той завърши МТИ на петнайсет и има 134 патента.
Истински гений, ръководител е на Технокосмическия институт.
Гений, който ще има доста проблеми.
Мисля, че Стокман работи с Шрьодер.
Шрьодер? Трябваме ли ти?
Не, Бакстър е мекушав.
Сещаш ли се за подаръка ти
за рождения ми ден? - Да, часовникът.
С него искам да хакна имейла на Бакстър.
Добре, но за да го сториш,
трябва да си близо. - Колко?
Часовникът трябва да е на един метър от устройството му.
Ясно, благодаря ти.
До скоро.
Заповядайте, сър.
Благодаря.
ИЗВЪН ОБХВАТ
Извинете.
Простете, но вие не сте ли...
Иска ми се жена като вас да ме разпознае, но ви уверявам,
че не знаете кой съм аз. - Вие сте д-р Бакстър Стокман.
Завършили сте МТИ на петнайсет години.
Вашите открития в нанороботиката
бяха вдъхновение за мен.
Съжалявам, аз съм нърд!
Моля ви, заповядайте.
Наистина ли? Благодаря.
Всъщност има разлика. Аз съм нърд, не гийк.
Разликата е като между "Властелинът" и "Хари Потър".
Или ТЕД и...
Комик-Кон.
Д-р Стокман, имаме потвърждение.
Пратката заминава довечера.
ИЗТЕГЛЯНЕ
Погрижи се да я следят постоянно. И, Тревър...
приключих с работата за днес.
ИЗВЪН ОБХВАТ
Трябва да вдигна. Гаджето ми е.
Имаш си гадже. - Разбира се, но той знае ли
разликата между Пи до третия знак и Пи до петнайсетия?
За мен беше чест.
Вие сте един от най-видните умове на нашето време.
Довиждане.
Вижте, имам си каубой.
Вижте само какви мускули.
Зеле!
ИЗТЕГЛЯНЕТО ЗАВЪРШЕНО
Защита! Защита!
Спорна топка! - Няма начин. Имам пица на маратонката!
Вижте. - Обяснете ми го. Имам пица!
Добре дошъл в Ню Йорк, човече.
Беше на косъм.
Сега ще трябва да търсим ново място за гледане, Майки.
Майки!
Какво правиш?
Парадът за Вси светии, братле. Винаги съм искал да се включа.
Поне тази вечер се вписваме. - Майки, никога не се вписваме.
Ние сме нинджи, живеем в сенките. Да тръгваме!
Да вървим.
Жестоко.
Изглеждаш добре, брато.
Мерси, човече.
Майки. Майки. - Какъв е проблемът?
Това е моят град и моите хора!
Тук ли сте, Ню Йорк?
Това беше жестоко!
Коя част от "движим се в сенките" не ти е ясна?
Как мина, Ейприл?
Преглеждам данните от айпада на Бакстър.
Какво откри?
Момент, файловете се изтриват.
Самоизтриваща се програма. - Изтриват ли се?
Преди да започне, прочетох няколко имейла. Бях права.
Бакстър работи с клана Фут.
Тази вечер ще местят Шрьодер в друг затвор.
Кланът Фут планира да нападнат конвоя.
Ще го освободят и отново ще бъде на свобода!
Кой, Дони?
Шрьодер.
Бийбс.
Джоунс.
Твои са.
Как е, разбойнико?
От името на гражданите на Ню Йорк те приветствам... със сбогом.
Вие медитирахте почти 24 часа.
След десет секунди ще достигнете нирвана
и пълно духовно просветление.
Десет, девет...
...три, две...
По-бавно, ако обичате!
Някой ще обясни ли?
Учителю, кланът Фут опитват да освободят Шрьодер.
Ако успеят, той отново ще тероризира града.
Да. Има само един въпрос:
Защо губите време да разговаряте с един старец?
Хванете го!
Благодаря, татко.
Не бързайте да се радвате. Все още е прототип.
БРАТЯ ТАРТАРУГА
Леле! Шегуваш ли се?
Има още за довършване, но щом е готов, ще бъде страхотен.
Е, да не губим време.
Тези жици са просто навързани без никаква подредба.
Има червени жици, жълти жици...
Няма точкова заварка...
Облегалките не се накланят... - Дони!
Конвоят на Шрьодер е на 11 км североизточно. Дай газ!
Изместиха прехвърлянето.
Да започваме. Учителят Шрьодер е в движение.
Наблюдението е включено. - Следват процедурата.
Толкова са предвидими.
Шрьодер!
Обвинен си в 32 предумишлени убийства.
Ти си едно лудо копеле.
Послушай ме, защото и аз имам проблеми с гнева.
Спешно ти трябва хоби, приятелю.
Аз играя хокей.
Обичам да троша кости на леда.
Харесваш ли хокея? - Не.
Предпочитам бой в клетка.
Добре, ясно.
Той е. Говори от сърце.
Г-н Шрьодер. Фен съм на творчеството ви.
Особено ранния период.
Аз съм Бибоп, а това е Рокстеди.
Името му е странно, но предците му са от Финландия.
Да, аз съм финландец.
Започна ли бой, винаги стигам до финала.
Какво? - Казах го!
Казах го! - Мой човек.
Мой човек! - Дай крак.
Млъкнете там!
Неведоми са пътищата, нали, Шрьодер?
Ще прекараш живота си в затвора с тези двама идиоти.
Или не.
Виж мотоциклетите.
Идват отляво и отдясно.
Дай газ! Хайде!
Божичко.
Извикай помощ.
В засада сме, на север по шосе 87. Пратете подкрепление!
Подсигури вратата.
Пушката!
Къде са патроните? - В торбата.
Какво правят там?
Стана напечено! - Шегуваш ли се?
Изпрати ни по магистрала с най-опасния престъпник в света
и не си заредил пушката!
Мишени на покрива.
Да ги палнем. - Бутонът.
Кой бутон? Има стотици.
Номер три. - Три, три, три.
Имаме компания. Майки, разчисти отдясно.
Нунджакус гигантикус.
Поздравете приятелчето ми.
Браво.
Страхотни са, нали?
Да, жестоки!
Махнете ги оттам! Елиминирайте костенурките!
Тези не ми харесват.
Не ме използвате пълноценно, Лео.
Успокой се. Малко сме заети.
Момчета, връщат се.
Достатъчно! Време е да изхвърлим боклука.
Така действам аз.
Така изчезваш ти.
Нещо друго?
Рейдър 3, давай.
Закарай го на мястото.
На 3 км сме от изход 14. Подгответе засада.
Какво е това? - Адски голям магнит.
Точно така!
Обезопаси затворниците.
Шрьодер!
Проклятие!
Измъква се! - Не се измъква.
Щом не може да стигне до мястото, ще докараме мястото при него.
Хайде. - Не ме ръчкай!
Здрасти, казвам се Бибоп!
Здрасти.
Твой ред е, Майки.
Време е да блесна.
Съжалявам! Заяде.
Кофти. - Готово.
Жестоко!
Ще го телепортираме по-рано. - Ти каза...
Да, ще бъде много опасно.
Трябва да приближиш Майки.
Прихващане. - Имаш само един изстрел.
Телепортирай. - Стреляй, Майки!
Къде изчезна?
Получи се!
Местоположение неизвестно?
Къде съм?
Има ли значение?
Знам какво си мислиш.
За начините, по които да ме убиеш.
Но трябва да си по-умен от мен. А нищо и никой
не е по-умен от Кранг!
Извинявай, да не би да ти влезе слуз в окото, Шрьодер?
Значи знаеш как се казвам.
Защо съм тук?
Защото двамата с д-р Стокман открихте нещо мое.
Устройството за телепортиране.
Телепортът трябваше да ме измъкне от затвора.
Той има толкова много възможности. Устройството е част
от машина, която се казва дъгов разряд.
Преди години пуснах машината през измерението на Земята.
Но при навлизане в атмосферата ви се разпадна на три части.
С д-р Стокман имате една част. Друга се намира в музей в Ню Йорк.
Третата е в бразилската джунгла.
Открий другите две части.
Д-р Стокман е достатъчно умен да ги сглоби.
А после какво?
Ще се отвори портал, през който да донеса машината ми -
Технодромът -
на Земята и заедно
ще поставим народа на тази планета на колене.
Заинтригуван съм.
Ще ти помогна да завладееш Земята,
ако ми помогнеш с моя проблем.
Четирима братя ще се опитат да ме спрат.
Костенурките.
Знам миналото ти. - Вземи това.
Ще реши проблемите ти с тази напаст.
Ще се видим
от другата страна.
Набутай ме обратно!
Бутай, тъп робот!
Още!
Идиот такъв!
Значи просто изчезна? - Почакай.
Ако пусна записа през филтър, може да видим какво се случи
с Шрьодер. - Покажи ни нещо.
Вижте, точно тук!
Прилича на остатъчен ефект от телепортация.
Точно така, човече. Това е най-лошото.
Съществува ли такава технология?
Бакстър Стокман работи по нея от години.
Айпадът му беше пълен с информация за Шрьодер и клана.
Като наръчник!
Бакстър трябва да има копие на главния компютър в института.
Дони, ще ми трябва нещо. Какво имаш?
Почакай.
Знам какво ти трябва. Само го включваш.
Чудесно, на работа.
Ще дойдем да ти помогнем.
Почакайте.
Слънцето изгрява.
Не можете да излезете, ще ви видят.
Снощи престъпникът Шрьодер избяга от полицията...
При транспортиране от Манхатън. Там излежаваше доживотна присъда.
Провежда се национално издирване.
Полицейският комисар заяви, че ще го залови на всяка цена.
Увеличете периметъра до 320 км към всички мостове и пристанища.
Искам ежечасни сводки от вътрешна сигурност и граничен патрул.
Нека са през половин час. - Моля?
Разследването вече е мое. Началник Винсънт, криминален отдел.
Това е под моя юрисдикция. - Вече не е.
Изгубихте трима престъпници само за една вечер!
Шрьодер беше голяма риба и ние го бяхме заловили!
А сега е на свобода.
Откъде взехте това модерно транспортно средство?
Намерихме го под моста Вашингтон.
Изоставен и опоскан.
Свидетели? - Уви, да.
Всичко беше нормално, следвах протокола и изведнъж
се появиха нинджи на мотори, които ни изпревариха!
Притиснаха ни от всички посоки.
Продължавай. - Добре.
Погледнах в огледалото и видях
огромен боклукчийски камион, който бързо ни приближаваше.
Каква беше целта на този камион? - И аз това се чудя.
Тогава изведнъж започна да изстрелва капаци от шахти.
Капаци от шахти? - Да, като снаряди.
Отстранен си от работа, Джоунс. Спирам ти заплатата.
Не съм луд, знам какво видях!
Мога да помогна да ги заловим. Аз съм от Ню Йорк, познавам града.
Правило номер едно:
Не приемай помощ от този, който е изгубил бегълците.
Нападнаха ни!
Благодаря за информацията, Джоунс.
Полицай Джоунс!
Един ден ще бъда детектив.
Чакам да се отворят места в академията.
Успех тогава.
Направи си услуга.
Остави преследването на професионалистите.
ИЗВЕСТНИ УКРИТИЯ БАР ПОДКОВА
Значи имате любим бар?
Не са толкова тъпи да отидат там.
Напротив.
Човече, добре го разтърсих онзи надзирател. Видя ли?
Да видя ли? Усетих го и чух как отеква!
Мой човек! - Мой човек!
Също като маминия.
Барман, къде са сандвичите?
Ето, момчета, специалитетът ни. - Време беше.
И нещо допълнително. - Непроследими ли са?
По-трудни са за проследяване от самия Шрьодер.
Не ни гледай в очите.
Май си мисли, че сме случайни.
Бийбс, омръзна ми да слугувам на другите.
Без Шрьодер може да поемем нещата.
Да придобием част от града.
Дори да създадем наш клан Фут.
А по-късно да го издигнем до клан Лег.
Колко трудно може да е?
Здрасти! Г-н Шрьодер! Мой човек!
Точно си мислехме как да обединим дейността си.
И да делим например...
51 на 49.
Вие ще вземете 51. - Той не търси партньори.
Трябват ми момчета за всичко.
Добре, става.
Какво става, дрон? Не ме е страх от теб.
Лети като пеперуда, жили като пчела.
Затворени сме тук, а Шрьодер става по-силен и Майки - по-досаден.
Чух те! - Тренираме!
Уж.
Щом се скрие слънцето, е време за нас.
Здрасти. На мен ли говориш?
Понеже тук няма друг...
Провалих се, учителю Сплинтер.
Направи ме водач и Шрьодер ни се изплъзна.
Нямаше как да го спреш.
Не допускай това да те разколебае.
Запомни, докато държиш всички единни,
винаги ще побеждавате.
Ако разполагате с информация, моля, обадете се в полицията...
Ще те попитам още веднъж.
Сигурен ли си, че не са идвали тук?
Не знам за какво говориш.
Добре.
Знаеш ли, обичам тази песен!
Нали може да я взема назаем?
Какво правиш?
Всъщност не ми трябва. Надраскана е. Май ще пийна едно.
Да не си полудял? - Почти.
Престани!
Ще ми кажеш ли къде са?
Дадох им телефони. Това е!
Сигурен съм, че находчив човек като теб
не би продал нещо, без да може да го проследи.
Прав ли съм? - Ето тук.
Имам GPS. Ще ги намериш с него.
Къде си?
Къде те изпрати?
Учителю Шрьодер.
Планът проработи!
Но не както го планираше.
Пътувах доста надалеч и сега...
имаме работа за вършене.
Нюстедър, обади се.
Нюстедър?
Приемаш ли, Нюстедър?
Когато открих това нещо,
не допусках, че ще се окаже толкова важно.
Командир Кранг ти е казал, че ще отворим портал към друго измерение?
И щом го направим, ще владеем планетата с него.
Ще притежаваме цялата власт. И неописуема слава.
Да разтвориш тъканта между два свята е...
За да отворим портала, са ни нужни още неща.
Ако четиримата братя са още там,
трябва да създадем войници, които да ги победят.
Това ще ни помогне.
Трябва да се синтезира.
Тук се включваш ти.
Това е деликатна работа.
Рок, виж това.
Трябва да имам това, Бийбс. Помисли какво ще можем да правим.
Чувствам се като в училище.
Трябват ни само...
тестови обекти.
Кандидати, които са лесно управляеми.
Големи и силни.
С малко мозък.
Как ме жилна! Не в добрия смисъл.
Какво става?
Какво се случва с нас?
Не знам, но се чувствам страхотно!
Ще бъде забавно!
Странно е.
Като мравки в гащите.
Големи мравки!
Добре, Бибоп и Рокстеди,
знам, че сте някъде там.
Знаех си!
Омнус, сканирай.
Търсене. Какво чудо.
Във всеки човек има спящ ген, свързващ ни с животинските предци.
Сякаш лилавият сок
ги е върнал на мястото им в животинското царство.
Рок!
Ти си носорог!
А ти си... Не знам какво си ти.
Я да видя. Аз съм...
Аз съм прасенце. Ти си глиган.
Ей, Бийбс! - Да, Рок.
Виждал ли си носорог в атака? Заболя ме.
Харесва ми! - И на мен!
И на мен.
Подгответе целия контейнер.
Колкото повече направим, толкова по-лесно ще осигурим портала.
Мой човек!
Жестоко е!
Виж какъв рог!
Да, бейби! - Виж ми опашката!
АВАРИЙНО ИЗКЛЮЧВАНЕ - Яко. Аз имам ли?
Кой е там?
О'Нийл.
АВАРИЙНО ИЗКЛЮЧВАНЕ
Вземете контейнера!
Чакайте, чакайте!
Нали не искате да го направите пак?
Обикновено не е добре за вас.
Понеже имам... четирима приятели.
Те са зелени... нинджи. - Дай ни течността.
Здрасти.
Къде отиде?
Стой! - На място!
Онзи с хокейния стик
на другата уличка - аз нямам нищо общо.
Благодаря.
Как се казваш?
Моля?
Стейси Моунс?
Кейси Джоунс.
Здрасти.
Махай се от нея!
Назад.
Не... ни... яжте.
Ние не сме... храна.
Земляните не са...
ваши врагове.
Гледайте.
Праща ни Върховният лидер
да ядем вкусни човеци
и да ги топим в салатен сос.
Шегичка. Аз съм веган. Но ям месо, сирене и яйца.
Кейси, те са мои приятели.
Те са ти приятели. - Да, приятели са ми.
Кажи му.
Донатело - онзи с лилавото, е технически гений,
който технически е гений!
Рафаел - с червеното, е като голям гушкав мечок,
ако гушкавите мечоци бяха и крайно агресивни.
Със синьото е Леонардо. Храбър лидер. Тих и смъртоносен.
А аз съм Микеланджело с характерното оранжево.
Аз съм тройна заплаха - мозък, мускули и неустоим чар.
Дамите ме наричат Майки. - Приключи ли?
Да.
Извинявай, че закъсняхме, Ейприл. Какво става тук?
Отидох да видя Бакстър и заварих там Шрьодер.
Говореше как щял да отвори портал към друго измерение,
а после инжектира лилавия сок в двамата престъпници с него.
Единият се превърна в носорог, а другият - в глиган.
Знаете ли къде са Бибоп и Рокстеди? - Какво те интересуват?
Да речем, че много държа да ги изправя на съд.
Да се връщаме в бърлогата.
Раф, вземи тоя "Петък тринайсети" и ни следвайте.
Щом ще помогне за Бибоп и Рокстеди, идва с нас.
Не, няма. Изключено. Аз оставам тук.
Бих се съгласил с теб, но грешиш.
Ние също "много държим".
Нищо няма да ви споделя. - Момчета, момчета.
Нюйоркчани искат да загърбим различията си и да работим заедно.
Което води до един въпрос.
Вие двамцата ли сте?
Хайде, по-живо.
Щом лилавият сок е инжектиран в кръвта на Бибоп и Рокстеди,
тогава ако определя изотопната му сигнатура,
бих могъл да проследя къде са.
А открием ли тях, ще намерим и Шрьодер.
И ще ги оковем!
Докато сме с хокейни маски, какво би могло да се обърка?
Сериозно? Сега пък получавам модни съвети от сбирщина
блатни твари от някакъв подземен лунапарк,
които носят, простете, най-претенциозните имена.
Извинявай, но ги кръстих аз. - Чакайте.
Никой да не мърда.
Там има гигантски плъх.
Да, ние...
Виждали сме го и преди.
Има само един начин да се отървем от него.
Трябва да се наведем. - Точно така.
Щом го нападнеш, действай бързо и с всичка сила.
Вярваме в теб, Кейси Джоунс. Ти си на ход.
Дай му да се разбере. - Три, две, едно... Давай!
Едно на нула за плъха срещу новия.
Не очаквах, че ще е толкова лесно. За миг ми се стори, че има шанс.
Това беше добро.
Трябва по-често да си каним хора тук.
Тръгваш ли? - Ако успея да се измъкна оттук.
Добре си бях, докато търсех Бибоп и Рокстеди, преди да ме сполетиш.
А сега ще ги открия или поне ще се боря докрай.
Както казват, ако ще вършиш работа, не се шляй в зоопарка.
"Братя Тартаруга"?
Това е...
Камионът.
Те са били.
Кои са те?
Те са сторили повече за този град, отколкото ще узнаеш
или те някога ще признаят.
Затова, ако ще се бориш докрай,
тези момчета са най-коравите.
Добре, Дони... ще се справиш. Добре...
Разкъсвам квадра-спиралните връзки
и обръщам последователността.
Момент. Но това означава...
Нима изобщо е възможно?
Имаме потвърждение. Контейнерът с лилавия сок е в полицията.
Вземи екип и го върнете на всяка цена.
Аз ще взема първата част, нужна за отваряне на портала.
Колко души ви трябват? - Тази работа е твърде важна.
Ще взема новото поколение съвършено настроени бойци.
Ей, мислех да те питам.
Изглеждам ли ти дебел?
Дебел ли? О, не, приятел.
Изглеждаш...
адски дебел!
Шкембето ще да е от желе. Конфитюр така не се тресе.
Мой човек! - Мой човек!
Божичко. Лео!
Лео! Това е невероятно!
Няма да повярваш.
Направих разтвор от лилавия сок, за да анализирам изотопа.
Но докато чаках да катализира, се замислих...
Щом лилавият сок превръща хората в животни,
тогава, ако бъде модифициран правилно...
Гледай.
Би могъл да ни превърне...
в човеци.
Ако се доберем до още от това нещо,
може да промени живота ни!
Не ни е нужна такава промяна.
Добре, прав си.
Ако станем като хората, може да изгубим преимуществото си.
Имаме работеща система.
Не бива да пипаме формулата.
Дони.
Слушай. Нито дума за това на другите.
ПРИРОДОНАУЧЕН МУЗЕЙ
Погледни само това място.
И като си помислиш, че цялата Вселена е започнала с един Голям взрив.
Така ли, Бийбс? Имам един голям взрив за теб.
О, не, ужасно е! Пълен кошмар!
Строшете го. - Това ни е работата!
Ох! - Камъкът е твърд.
Не си чувствам краката. - Зави ми се свят.
Остана само една част.
Пригответе се за пътешествие.
Заминавате за Бразилия.
Вече съм си взел плувките!
Не повярвах, но после Дони му показа, че работи.
Беше най-якото нещо, което съм виждал.
Даде ми надежда.
Може би не е нужно завинаги да останем тук.
Лео е казал на Дони да го запази в тайна.
От нас ли?
Не. Момент. - Той за кого се мисли?
Не, чакай. Ако кажеш на Лео, че съм казал, че Дони е казал...
Няма да довършим коледния си хип-хоп албум.
Въпрос. Кои са трите най-важни качества на нинджата?
Бързина.
Незабележимост.
И чест.
Къде е честта в това, да пазиш тайни от братята си?
Не знам за какво говориш.
Сега значи и лъжеш.
Ако говориш за това, което ми каза Дони за лилавия сок,
нарича се "категоризиране на информацията".
Ако има шанс онзи сок да ни превърне в хора...
Ние сме костенурки, независимо дали ти харесва.
Не става дума какво ми харесва, а какво могат да приемат хората.
Истинското приемане идва само отвътре.
Не ми пробутвай кухи мъдрости!
Трябва да се допиташ до нас, преди да решиш нещо такова!
Допитах се до Дони и решихме...
Ами Майки? Той няма ли глас?
Само един глас е важен в това семейство - моят!
Лео. В планетариума "Хейдън" се е включила аларма. Да вървим.
Приготви се, Дони.
Вие двамата оставате тук. - Отстраняваш ли ме?
Наречи го както искаш. - Какво направих?
Съжалявам, момчета. - Е, това мина добре.
Що за наглост - той ще ни нарежда!
Дори да е доволен от положението, за себе си решаваме ние.
Да! - Чакай, какво казваш?
Там, откъдето идва лилавият сок, има още.
И ние ще го докопаме.
Да!
Все още не те разбирам.
Ще правим ли нещо?
Природонаучният музей! Винаги съм искал да дойда тук.
Стига глупости. След половин минута ченгетата ще са тук.
Дони! - Ето.
Шрьодер и мутантите определено са били тук.
Засичам следи от неутрониум,
критична съставка за създаването на контролирана черна дупка.
А това
е единственото, което би разкъсало времепространствения континуум.
Знаеш какво означава това!
Не знам, Дони. Може би Шрьодер не е чак толкова луд.
От събраните данни заключавам, че чрез това, което е било тук,
Шрьодер ще може да отвори портал към друго измерение.
Искам да знам обаче,
щом ще се отваря портал,
какво ще премине тук от другата страна?
И искаш да проникнеш
в полицейския участък. - Да.
Дони се нуждае от още лилав сок, за да открие Бибоп и Рокстеди.
А според теб веществото вече трябва да е в хранилището.
И Лео е съгласен с този план?
Всъщност този път решавам аз.
Нали така, Майки? - Ти си... прав.
Вижте.
Ще минем през шахтите на асансьора и отдушниците.
Вие двамата останете долу.
Не мога просто да вляза в полицията.
Какво, шубе ли те е?
Кого наричаш шубе, трътльо?
Искаш ли да откриеш Бибоп и Рокстеди, или не?
Значи ще проникнем в полицейското управление.
Само една последна спънка.
Трябва някой да ви прекара през портала.
Единствената ми идея засега
няма да е особено вкусна.
Ще ходим ли някъде?
Ще се снимам с всички и всяка ще получи снимка.
Ей, Върн. Голям фен съм ти.
Божичко, Кармело Антъни, и аз на теб!
Хубав ключ за града. - Благодаря. Раздават ги.
Мело... Може ли да те наричам така? - Разбира се.
Много се радвам, че се обади,
понеже с теб си приличаме.
Внасяме радост и надежда в живота на хората.
Ние имаме звездна сила.
И докато това е дарба, връзката между нас...
Ето те и теб.
Мело, това е приятелката ми Алесандра.
Познаваме се едва от седмица. - Приятно ми е.
А сега сме неразделни. Спри!
Знаете ли... - Върн!
Би било страхотно, ако ние... - Трябва да вървим.
И носи ключа за града.
Май трябва да тръгваш. - Да.
Невероятно. Ревността ти не знае граници.
Трябва ни помощта ти. - На кого?
Виж ти, и това ако не е принцът на града.
Стига, Раф.
Ти ми каза да си припиша заслугата за Шрьодер.
А сега, когато той е дявол знае къде,
дълбоко съжалявам за уговорката ни.
Само ще стоим и ще си говорим ли?
Кой е този? - Един нещастник.
Тоест, много си е добре, ако си падаш по слабаци.
Бум!
Които не могат да запълнят една тениска.
Върн, той е част от плана.
Какъв план?
Планът да проникнем в полицейското управление.
Какво? - Трябва да открием Шрьодер.
Ние ли? Не, няма...
Вижте, бих помогнал, но не мога.
Имам концертни билети за обяд. - Хубав ключ.
За нещо ли е? - Не, просто... за града.
Върн, говоря като новия в тази шантава група.
Направи си услуга
и просто ги следвай. - Ей, новият,
аз просто ги следвам. Правя го, откакто
ти си носил бебешки тениски, понеже си бил бебе.
В полицейското управление след 30 минути.
Ще се видим там.
- Той току-що го каза.
Здравейте. - Вижте кой е тук. Върн Фенуик Сокола!
Да се снимаме.
Побързай, Майки. - Бързам.
ОДОБРЕНА
Кауабунга.
ХРАНИЛИЩЕ
ПОЖАР - Майки, какво става?
Помощ, помощ! - Какво става?
Лилавият сок е у клана Фут! Нужно ни е подкрепление!
Идваме веднага. Тръгваме.
Трябва да стигнем над изхода!
Луд ли си? Не бива да ни видят!
Сокът е шансът ни да сме нормални и се насочва към предната врата.
Стой на място!
С мен ли си, или не?
Да вървим!
Раф, какво правиш с това? - На място!
Не мърдайте! - Не, не.
Да ви видя ръцете! - На място!
Стой! Ще стреляме! - На земята!
Ние сме от добрите! - На земята!
Какви са тези неща?
Чудовища.
Те са чудовища!
Не сме чудовища.
Не! Не стреляйте!
Недейте! - Не стреляйте.
Бягайте.
Тръгвайте!
На земята! Бавно.
Джоунс, шегуваш се.
Затворете тези двамата.
Това, което видяхме, си остава тук. Не бива да се разчува.
Цялата полиция е по петите ви. Какво стана там?
Кажи му как действа на своя глава и ни изложи от чист егоизъм.
Кланът Фут щяха да го докопат. - Няма как да знаеш!
Кражба от полицейски участък - няма как да не ви заловят.
Ако не беше излъгал своите... - Както ти излъга Ейприл ли?
И сега тя ще опере пешкира.
Да беше им видял израженията.
Не бяха просто...
уплашени.
Това беше омраза.
Всичко ще е наред, синко. Хората се боят от това, което не разбират.
Не може просто да си тръгнеш.
Казах му, учителю Сплинтер. Но Раф никога не ме слуша.
Знаех си, че няма да понесат истината за лилавия сок и бях прав.
Леонардо. - Не знам какво да правя!
Дони мисли само за компютри, Раф - за мускули, а Майки витае в облаците!
Не мога да ги накарам да мислят като един.
Не искай от тях да мислят еднакво.
Точно различните им възгледи правят отбора ви силен.
Добрият лидер разбира това.
Добрият брат... го приема.
Момчета? Намерих нещо! - Казвай.
Компютърът определи изотопната сигнатура на лилавия сок.
Мога да открия точните координати на Бибоп и Рокстеди.
Готово.
Намират се на 11 000 м и се движат с 900 км/ч.
Получили са силата да летят!
Браво на тях.
Те са в самолет, Майки.
Нашите приятели мутанти летят за Бразилия.
Как ще стигнем там? - Ще се промъкнем в товарен самолет.
Те не са чудовища.
Единствените чудовища в града са Шрьодер и неговите мутанти.
Бибоп и Рокстеди.
Ако смяташ, че с нещо ще й помогнеш, жестоко се лъжеш.
Стокман помогна на Шрьодер. С него трябва да се срещнете.
Интересно, че споменаваш д-р Стокман,
понеже тъкмо разгледахме записите, които ни даде той.
Супер. - Познай кой е на тях.
Не стана така. Записът е бил фалшифициран.
Проверихме автентичността му.
Чист е.
Искам телефонен разговор.
Жалко, телефоните не работят заради нахлуването на чудовища.
Жалко, но имам законно право на телефонен разговор.
Кажи ми къде са. - Не знам.
И да знаех, нямаше да ви кажа.
Началство,
не костенурките са тези, които трябва да преследвате.
МАНАУС, БРАЗИЛИЯ
Намерихме го!
Гледай ти.
Харесва ми.
Шефе, успяхме!
Взехме онова супер трудно за докопване нещо.
Мръдни да ме види. Здрасти, шефе!
Взели са последната част и се връщат.
Започва отброяването до голямото шоу.
Готови сме за действие!
Всички системи са в готовност.
Вкусваш ли го, учителю Шрьодер?
Величието на онова, което предстои.
Вкусно е, нали?
Не трябва ли да има
красиви стюардеси, които да ни подават топли кърпи?
Не и тук, Майки.
Не и за нас.
Майчице. Бибоп и Рокстеди са поели към Ню Йорк.
Явно са взели и последната част, която е нужна за портала.
Нашият самолет ще премине над техния.
На разстояние 900 метра.
Мога да определя курса, но трябва да скочим.
Да скочим?
Леле.
Не знам дали планът е добър.
Не ми се размеквай, Раф.
Ще бъде весело.
Сега е моментът. Имаме само трийсет секунди.
Знаете плана.
Момчета?
Той скочи. Скочи ли?!
Добре, един за всички.
Чакай, нямаш парашут!
Не ми трябва парашут, имам си борд!
Страхотно!
Отклоних се.
Отклоних се от целта! - Да ти помогна ли, братле?
По-бавно, Майки! - Готов за ох!
Ох! Ох! Ох!
Хванах те!
Дръж се, Майки.
Прикрепване.
Къде е Раф?
Добре, добре, ще се справиш.
Как би постъпил Вин Дизел?
Без съжаления, без страх.
Без съжаления... без страх.
Съжалявам! Страхът е гаден!
Не пада ли твърде бързо?
Раф!
Добро хващане.
Добрата новина е, че имате парашути.
Лошата новина е...
Може би за това са дошли в Бразилия.
Нещото, отварящо междуизмерни портали.
Сигурно си има и по-техническо име, но...
Момчета?
Майчице.
Пич! Връщаш пънка на мода! Браво на теб.
Шегаджии сте, а?
Да видим колко ще сте забавни, като ви начукаме тиквите!
Леко! Внимателно!
Мамичко!
Момчета!
Пич! Ти сериозно ли?
Моя грешка. Поувлякох се.
Взех го!
Аз ще я взема. - Не е у мен.
Няма страшно, ще стабилизирам самолета.
Няма пилотска кабинка.
Внимавайте, може някои неща да са се изместили при полета.
Как си там горе, Дони?
Всичко е супер. Много съм добре.
Това прасе лети!
Раф!
Добре ли сте всички? - Аз да.
И аз да!
А къде е Раф?
Суша!
Суша, суша!
Това е малко неловко.
Време е за търкал, бейби!
Хванах те.
Лео, не! - Внимавай, Дони!
Пазете се!
Готово!
Взех я, взех я!
Дони!
Мерси, приятел.
Мой човек. - Мой човек!
Чао, костенурки!
Много мило, че се сбогуват.
Внимавайте! - Какво?
Благодаря ви.
Истинска работа в екип.
Ако ще ми повдигате обвинение, действайте.
Дължите й телефонен разговор.
Не дължа никому нищо,
докато не ми кажете откъде са онези костенурки.
От Ню Хемпшир.
Ти си бил дори по-голям загубеняк.
Нея не я мисли. Само ти лази по нервите.
Не, права е.
Цял живот само това слушам.
Винаги съм имал само една цел.
Исках да стана инспектор в Нюйоркската полиция.
Исках да затварям престъпници, а не само да ги арестувам.
Но работата ми ме научи на две неща.
Първо, правосъдието приема всякакви форми.
И второ, да преджобиш ченге е по-лесно, отколкото си мислиш.
Обади се.
ДЪХЪТ НА СОКОЛА
Върн. - О'Нийл!
Трябва да...
Какво се чува?
Просто нещо странично. Дъхът на сокола.
Хората са готови да платят $200 за торба от моя горещ въздух.
Забрави, че попитах. С Кейси сме в ареста.
Не думай! Защо ще разпитват вас?
Та вие само нахлухте в управлението им.
В момента имам по-голям проблем.
Бакстър Стокман е подправил записа от камерата,
но трябва да има втори запис, на който работи с Шрьодер
и превръща Бибоп и Рокстеди в мутанти.
Виж... Какво искаш от мен?
Да бъдеш героят, за когото те мислят всички.
Ако обичаш. - Достъпът е забранен.
Забранен ли?
Имам нещо, което ще отвори всяка врата в този град.
Ключът за града.
Ти си Сокола?
Не си си спечелил правото да изричаш името ми.
За да си го заслужиш, тичай да ми донесеш едно капучино.
Къде може да са другите камери?
Хайде, Върн, навремето това ти беше работата.
Една камера, две, три.
Защо няма четвърта?
Скрита камера. Това е!
Точно навреме.
Мислиш, че като стоиш настрана това те прави герой?
Не може да ме избуташ така!
Държиш се като идиот! Щеше да го изгубиш!
Беше в ръцете ми, а ти се държа, сякаш ме нямаше!
Не съм длъжен да гледам за теб. Прояви малко инициатива!
Какво очакваш? Той само знае, но нищо не може!
И го казва този, който няма никакви задръжки!
Какво ли знаеш ти? Имаш само сърце, не и мозък.
Откъде знаеш? Ти разбираш само от стратегия, не и от чувства.
Добре.
Искате ли да знаете какво чувствам?
Може да сме братя...
но не сме екип.
Работи!
Успяхме. При пълна мощност
порталът ще е достатъчно широк Технодромът да мине част по част.
Ще бъде откачено!
Галилей, Исак Нютон,
Стив Джобс...
Имената им ще избледнеят след онова, което предстои тук.
Началник Винсънт. Аз съм Върн Фенуик.
Може би ме познавате като...
Както и да е. Слушайте.
Трябва да видите нещо.
Хей, Рок, кой е там? - О'Нийл.
Вземете контейнера!
Пусни ги.
Благодаря...
Соколе. Началство?
Може да ви потрябва.
Добре изиграно.
Чудно. Липсваха ми само носорог и глиган.
Добра работа. - За теб винаги.
Искам сводка за д-р Бакстър Стокман.
И няколко...
Какво става навън, Дони?
Божичко.
Шрьодер е успял.
Порталът се отваря.
Извънземният боен кораб преминава парче по парче.
Ще проникна в базата данни.
Името на кораба е...
Технодром.
Името на командира му е... Кранг.
Не го познавам... но го мразя!
Ако Кранг завърши това нещо, то няма да е просто кораб.
Ще е военна машина, която ще унищожи всичко живо.
Това ще е краят на света.
Но има какво да се направи.
Атмосферата на кораба е токсична за стандартна сърдечна система.
Какво искаш да кажеш?
Може би само ние можем да оцелеем край портала
и да се доближим достатъчно, за да спрем това нещо.
Но как? Те ни преследват и ни смятат за чудовища.
Трябва ни помощ от полицията, а те се опитват да ни хванат.
Освен ако...
Една глътка,
така че отвътре да си останем същите,
но отвън да заприличаме на хора.
Юношеството ви е към края си.
Превръщате се в млади мъже.
Изборът е ваш.
Ще постъпя, както кажете.
Вие решавате.
ПОЛИЦЕЙСКИ КОМАНДЕН ПУНКТ
Сигурна ли си, че ще дойдат?
Ще дойдат.
Не стреляйте.
Какво сте вие?
Не си падаме по етикетите.
Някои ни наричат уроди. Чудовища.
Да речем, че сме четирима братя от Ню Йорк,
които мразят грубияните и обичат града.
А в момента сме надеждата на този град.
Защо да ви вярвам?
Не е нужно да вярвате на нас.
Нека той ви каже.
Говори, Върн.
Кажи й за договорката. - Каква договорка?
О, онази... договорка.
Вижте, Сокола си е същият, но просто...
може би е получил малко помощ от приятели.
Тези четиримата победиха Шрьодер първия път.
Аз по-скоро им помогнах.
Ние пазим този град
от сенките.
И имаме какво да предложим.
Ще ни е нужна... ...стратегия.
Инстинкти.
Логика.
И сърцатост.
По колите!
Ескорт до кей 90. Оттам идва силата на портала.
Пращам координатите. - Изпратете екип!
Закарайте ни в сградата на Крайслер. Ще стигнем кораба и ще спрем Кранг.
Хайде, О'Нийл, качвай се!
В шлема сложих апарат за дишане.
Така ще оцелеем в атмосферата на сглобяващия се Технодром.
Направих и преносима версия на телепорта...
Погледни какво направихме. Това е неоспоримо.
Ще бъдем богове за идните поколения.
Аз ще бъда бог.
Ти ще си това, което винаги си бил.
Какво е то?
Придатък.
Отведете го в щаба ни в Токио.
Не, не можеш да го направиш!
Не, няма... Не!
Направих всичко, каквото поиска! Ти обеща!
Аз съм легенда! Ще бъда легенда!
Не можеш да ми го причиниш.
Светът ще научи името ми!
Никой няма да узнае кой си.
На 90 секунди от мястото сме.
Имам екипировка, оръжие и комуникации в готовност.
Трябва ни само прикритие.
Стигнем ли горе, търсим маяка, който привлича частите.
Ако го върнем обратно, ще може да затворят портала.
Сбогом, Технодром. - Сбогом, Кранг.
Работа в екип.
Разделят се.
Защо не отиваме с костенурките?
Щом стане нещо лошо, трябва да си с костенурките!
Командир Кранг. - Ето те и теб, Шрьодер!
Мислех, че никога няма да стигнеш.
Както пожела, маякът е включен.
Щом Технодромът се сглоби, ще владеем планетата.
Извинявай, ние ли?
Ние ли ще владеем?
Ние бяхме екип.
"Ние бяхме екип!"
Екипите са за слабаците.
Семейството е за страхливците.
Земята е моя играчка!
А аз не обичам да деля!
Ти ме предаде!
Всъщност почти не съм мислил за теб.
Връщай се в сандъка при другите ми счупени играчки.
Глупаво землянче.
Започва нова игра.
Внимание, Земя! Време е за игра.
Щитове горе!
Да ги вкараме вътре. - Стегната формация при барикадата!
Кейси! - Дръжте се!
Влизам.
Кейси!
Завършен е 57 процента.
Ако не го спрем сега, ще е готов до четири минути.
Какво чакаме?
Ще се справиш ли? - Да.
Готов съм. Време е, Ню Йорк!
Чувате ли?
Звучи странно.
Странно като "извънземен кораб в небето" ли?
Не.
Ето така.
Трябва да се оглеждаме за натрапници.
Как изглеждат натрапниците?
Всеки, който не е голям глиган или голям носорог.
Майчице. Чуйте.
Вие подсигурете устройството за портала.
Аз ще поема двамата.
Какво значи да подсигурим устройството?
Значи да обезвредиш пазачите му и по сигнал на Дони да го спреш.
Не знаем колко души го пазят! - Искаш ли да се сменим?
Ще подсигурим портала.
Така си и мислех.
Ей, момчета!
Помните ли ме?
Виж кой е тук. - Ей, ченге, как ти е тиквата?
Давайте! - Както искаш.
Започваме, бейби!
Маякът е край командния модул на няколкостотин метра от тук.
Трябва да спрем сглобяването.
Как да го направим?
Да започнем с това нещо.
Това трябва да е Кранг.
Готови, момчета!
Не е толкова зле, просто един тъп робот.
Очаквах да е много по-зле. - Как би изглеждало това?
Като мустак например? Или злодейска козя брадица?
Прилича на настъпена дъвка! С лице.
Предупреждавам само веднъж. Махнете се от кораба ми!
Дони, на конзолата. Да пратим това напомпано диско кълбо обратно.
Ей, сдъвканият, да видим какво можеш.
Ще ви покажа какво! Това!
Този се оказа по-корав.
По-добре бягай!
Няма да избягаш на Бибоп.
Какво?
Защо аз?
Да вървим! - Хайде, Майки!
Свършено е с теб, Кранг!
След деветдесет секунди това нещо ще е готово.
Ти си, Дони.
Спокойно, никой не те пришпорва.
Очаквам с нетърпение да ви поробя.
Клетка с костенурки е добра идея.
Само че ние сме водни костенурки! Има разлика.
Да, водните костенурки хапят!
Да не би да мислите, че нямам резервни?
Момчета, той буквално се преоборудва.
Пипнах те, нищожество!
Виждаш ли го, Рок? Знаем, че си тук.
Дони! - Дай ми десет секунди.
Момчета, май съм малък за тази атракция!
Тъпи...
влечуги!
Лео, дръж се!
Започваш адски да ме дразниш.
А знаеш ли какво прави Бибоп с дразнителите?
Ела тук, малкият.
Остави близалката.
Започваме, бейби!
Виж, ето го устройството. - О, супер.
Тя има меч.
А ние имаме... тас.
Къде е маякът, Дони? Времето изтича!
Вече изтече.
Сега ще видите как градът ви рухва.
Какво става, Дони?
Това е оръжейна система. И той я включва!
Готово! Намерих маяка! Той е...
там...
горе.
Майки, давай! - Аз ще взема маяка!
Добре, костенурки.
Играта свърши!
Направих вертикал!
И вие ли искате?
Взех го!
Дръж го, Рок!
Чакай, стоп!
О, не.
Рок. - Да, Бийбс?
Мой човек.
Пази се, Дони.
Маякът!
Ела ми, костенурче.
Ела да те гушна.
Сбогом.
Раф! С мен!
Малко помощ, момчета! - Дръж се, братле!
Никой... не се закача...
...с Майки!
Момчета, с Кранг е свършено, но корабът още се гради.
Давай.
Дони! - Дронът е активиран.
Ще бъде на косъм.
Момчета! Затворете портала!
Заемам се.
Да!
Тук слизаме.
Ще се върна, костенурки,
и то много по-силен!
Всичко е точно.
Знаех си, че ще се получи.
Сериозно си смятал, че четирима тийнейджъри ще спасят света?
Разбира се. Момчета,
ние имаме нещо, което другите нямат.
Костенуркова сила! - Боклукчийска кола!
Боклукчийска кола ли?
Ами имаме си. - Другото.
Силата на костенурките!
Избягалите затворници Бибоп и Рокстеди са арестувани,
докато д-р Бакстър Стокман все още е на свобода.
Властите ни увериха, че градът отново е спокоен,
макар да остават въпроси около случилите се събития.
Каква беше тази заплаха от небето и как точно беше отклонена?
Но големият въпрос е, има ли значение?
Трябва ли да даваме на героите си имена и лица?
Или стига само да знаем, че ги има и бдят над нас от сенките?
За проявена изключителна доблест
и за помощта ви, оказана на агенцията ни,
ви предоставям ключовете за града,
символ на нашата благодарност,
уважение и сътрудничество.
За вас, братя...
Леонардо,
Рафаел,
Донатело, Микеланджело...
Фамилията ви?
Ами... не точно.
Не съм мислил за това. Не е честно.
Поздравления!
Вече си имам такъв. Нищо особено.
Аз им помогнах. Те са ми приятели.
Имаш ли планове за уикенда?
Обичайният хокеен мач. Искаш ли да дойдеш да гледаш?
Да гледам ли? Ще играя срещу теб.
И ще ти разкажа играта.
Не се съмнявам.
Моят ключ определено е по-голям от твоя.
Имайте повече вяра на хората. Сега ще ви приемат.
Може би си права.
Но...
Мисля да си останем, както преди.
Ако ти потрябваме, Ейприл знае къде да ни намери.
Наистина ли?
Може да имате нормален живот
като всички останали.
Нормален ли?
Че кое му е забавното?
КОСТЕНУРКИТЕ НИНДЖА НА СВЕТЛО